یئنی نوع کروناویروس پاندمی سی‌نین یاییلدیغی چین-ین هوبی ایالتی‌نین پایتاختی ووهان شهرینده قرنطینه رژیمی لغو ائدیلیب.
76 گونلوک قرنطینه رژیمی یندن سونرا شهرین سرحدلری یئنی‌دن آچیلیب.
لاکین شهر داخیلینده بعضی محدودیت‌لر هله ده قوه‌ده قالا‌جاق. رسمی‌لر نوبتی یولوخما تهلوکه‌سی‌نین هله ده قالماقدا اولدوغو باره‌ده خبردارلیق ائدیرلر.
کروناویروسون ایلک دفعه دسامبر آییندا آشکارلاندیغی 11 میلیون اها‌لی‌سی اولان شهر ژانویه نین 23-دن اعتباراً قرنطینه یه آلینیب، شهر خاریجی دونیا‌دان تجرید اولونوب.
بو گون‌دن اعتباراً نهایت، شهرده قاطارلارین حرکتی و طیاره اوچوش‌لاری برپا اولونوب، اتوبان لار یئنی‌دن آچیلیب.
